**Nojatuolimatka Suomen lähialueiden luostareihin**

Lehdistötiedote 28.3.2014

*Sielun saarille – Suomen lähialueiden luostareita* -teos tarjoaa toisenlaisen nojatuolimatkan. Kirja vie historiaan ja taiteen ääreen luostareihin, joissa on vierailtu vuosisatojen ajan.

Kiinnostus ortodoksiperinnettä kohtaan on viime aikoina uudelleen kasvanut, ja luostarit vetävät puoleensa pyhiinvaeltajia ja matkailijoita.

Venäjän Karjalassa sekä Pietarin, Novgorodin ja Pihkovan alueilla on satoja luostareita, joista teoksessa esitellään yli kaksikymmentä sanoin ja värivalokuvin. Mukana on mm. Konevitsan, Lintulan, Valamon, Johanneksen, Säntämän, Tihvinän ja Solovetskin luostarit.

Kirjan tekijät ovat vierailleet luostareissa jo vuosikymmenien ajan.Rovasti **Vesa Takala** on kuvannut ortodoksista taidetta 40 vuotta. Lehtikuvaajana aloittanut Takala on kuvittanut uransa aikana kymmeniä taidekirjoja. **Jyrki Härkönen** on tietokirjailija, joka on tehnyt 25 vuoden ajan kulttuuri- ja luostarimatkoja Venäjälle.

”Monet luostarit ovat muodostuneet hengellisiksi keitaiksi, jonne palataan aina uudelleen kuin kotiin. Kirjamme *Sielun saarille* on syntynyt yhteisestä rakkaudestamme ortodoksisia luostareita ja niissä kilvoittelevia veljiämme ja sisariamme kohtaan”, tekijät kirjoittavat kauniin kirjan esipuheessa.

Takala, Vesa – Härkönen, Jyrki: *Sielun saarille – Suomen lähialueiden luostareita*. 144 s. Kirjapaja 2014. ISBN 978-952-288-091-8. Kl 28.2. Ovh. 36,90.

**Lisätietoja ja haastattelupyynnöt**: Kirjapaja: viestintä / Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi). Tai Vesa Takala, [vesa.takala@ikonifoto.inet.fi](mailto:vesa.takala@ikonifoto.inet.fi) ja Jyrki Härkönen, [jyrki.harkonen@ort.fi](mailto:jyrki.harkonen@ort.fi).

**Arvostelukappaleet:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

